Medmindre andet er angivet, er beløbene i dette budgetdokument udtrykt i euro.

Endelig vedtagelse

af Den Europæiske Unions tillægs- og ændringsbudget nr. 4 for regnskabsåret 2002

(2002/846/EF, Euratom)

EUROPA-PARLAMENTETS FORMAND,

der henviser til traktaten om oprettelse af Det Europæiske Fællesskab, særlig artikel 272, stk. 4, næstsidste afsnit,

der henviser til traktaten om oprettelse af Det Europæiske Atomenergifællesskab, særlig artikel 177,

der henviser til finansforordningen af 21. december 1977 vedrørende De Europæiske Fællesskabers almindelige budget, senest ændret ved forordning (EF, EKSF, Euratom) nr. 762/2001(1), særlig artikel 15,

der henviser til Den Europæiske Unions almindelige budget for regnskabsåret 2002, endeligt vedtaget den 13. december 2001(2),

der henviser til den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren(3),

der henviser til det foreløbige forslag til Den Europæiske Unions tillægs- og ændringsbudget nr. 4/2002 for regnskabsåret 2002, forelagt af Kommissionen den 24. juli 2002,

der henviser til ændringsskrivelse nr. 1 til det foreløbige forslag til Den Europæiske Unions tillægs- og ændringsbudget nr. 4/2002 for regnskabsåret 2002,

der henviser til forslaget til Den Europæiske Unions tillægs- og ændringsbudget nr. 4/2002 for regnskabsåret 2002, vedtaget af Rådet den 20. september 2002,

der henviser til forretningsordenens artikel 92 og bilag IV,

der henviser til Europa-Parlamentets beslutning af 26. september 2002,

hvormed den procedure, der er fastsat i artikel 272 i traktaten om oprettelse af Det Europæiske Fællesskab og artikel 177 i traktaten om oprettelse af Det Europæiske Atomenergifællesskab, er tilendebragt,

FASTSLÅR:

Eneste artikel

Den Europæiske Unions tillægs- og ændringsbudget nr. 4/2002 for regnskabsåret 2002 er endeligt vedtaget.

Udfærdiget i Strasbourg, den 26. september 2002.

Pat Cox

Formand

(1) EFT L 111 af 20.4.2001, s. 1.

(2) EFT L 29 af 31.1.2002, s. 1.

(3) EFT C 172 af 18.6.1999, s. 1.

ÆNDRINGS- OG TILLÆGSBUDGET Nr. 4 FOR DEN EUROPÆISKE UNION FOR REGNSKABSÅRET 2002

INDHOLDSFORTEGNELSE

>TABELPOSITION>

SEKTION III

KOMMISSIONEN

Almindelig sammenfattende opstilling over bevillinger (2002 og 2001) og gennemførelse (2000)

Del B

>TABELPOSITION>

DEL B

AKTIONSBEVILLINGER

Bevillingerne under del B dækker de aktionsudgifter, der er direkte knyttet til målsætningerne for programmet eller aktionen, herunder udgifter til evaluering og teknisk og administrativ bistand alene til partnerne. Der gælder særlige bestemmelser i følgende tilfælde:

- udgifter til teknisk bistand, undersøgelser og information vedrørende strukturfondene og Samhørighedsfonden er underlagt bestemmelserne i Rådets forordning (EF) nr. 1260/1999, (EF) nr. 1257/1999, (EF) nr. 1258/1999, (EF) nr. 1263/1999, (EF) nr. 2792/1999, (EF) nr. 1261/1999, (EF) nr. 1262/1999 og (EF) nr. 1164/94, ændret ved forordning (EF) nr. 1264/1999

- bevillingerne under undersektion B6 er underlagt de særlige bestemmelser i afsnit 27 i finansforordningen

- udgifterne til teknisk og administrativ bistand godkendes, hvis der i anmærkningerne til den pågældende budgetpost udtrykkeligt er fastsat denne type udgifter, og der er fastsat et loft.

For nye programmer eller aktioner skal opførelsen under del B af udgifter til teknisk og administrativ bistand fastsættes i de særlige bestemmelser for programmet eller aktionen, og budgetmyndigheden skal træffe en afgørelse med fastsættelse af loftet.

Kommissionen forpligter sig til i forbindelse med udarbejdelsen af det foreløbige budgetforslag at forelægge en særlig rapport for budgetmyndigheden om anvendelsen af bevillingerne under "B...A"-posterne.

Kommissionen fremlægger efter begrundet anmodning herom fra en af budgetmyndighedens to parter alle relevante oplysninger, herunder resultaterne af eksperternes arbejde i forbindelse med gennemførelsen af programmerne eller aktionerne.

ADMINISTRATIVE BEVILLINGER

Bevillingerne under "B...A"-budgetposten skal bl.a. dække:

- udgifterne til teknisk bistand til opgaver, som kræver udøvelse af offentlig myndighed, og som Kommissionen har uddelegeret til fællesskabsretlige gennemførelsesorganer

- udgifterne til teknisk og administrativ bistand, som ikke kræver, at Kommissionen afgiver offentlig myndighed til privatretlige organer som led i kontrakter vedrørende undersøgelser eller konkrete tjenesteydelser.

Kommissionen forpligter sig til at underrette budgetmyndigheden om overførsler mellem hovedposten (B-posten) og "B...A"-posten og ved regnskabsårets afslutning at aflægge rapport om anvendelsen af bevillingerne på "B...A"-posten.

Gennemførelse:

Gennemførelsen af alle programmer samt støtte til organisationer, der finansieres eller medfinansieres over den operationelle del af EU-budgettet, skal underkastes regelmæssige evalueringer. Budgetmyndigheden underrettes om resultaterne af disse evalueringer, selv om dette ikke fremgår udtrykkeligt af retsgrundlaget.

Alle, der modtager støtte over Kommissionens budget, skal klart og tydeligt vise offentligheden, at de har fået økonomisk støtte fra EU.

UNDERSEKTION B2

STRUKTURFORANSTALTNINGER, STRUKTUR- OG SAMHØRIGHEDSUDGIFTER, FINANSIERINGSMEKANISME, ANDRE LANDBRUGS- OG REGIONALFORANSTALTNINGER, TRANSPORT SAMT FISKERI

Almindelig oversigt over bevillingerne (2002 og 2001) og gennemførelse (2000)

>TABELPOSITION>

AFSNIT B2-4

DEN EUROPÆISKE UNIONS SOLIDARITETSFOND - MEDLEMSSTATERNE

KAPITEL B2-4 0 - DEN EUROPÆISKE UNIONS SOLIDARITETSFOND - MEDLEMSSTATERNE

B2-4 0 0 Den Europæiske Unions solidaritetsfond - medlemsstaterne

>TABELPOSITION>

I denne artikel opføres de bevillinger, der følger af anvendelsen af Den Europæiske Unions solidaritetsfond i tilfælde af natur- og miljøkatastrofer samt teknologiske katastrofer.

Retsgrundlag

Forslag til Rådets forordning om oprettelse af Den Europæiske Unions solidaritetsfond, forelagt af Kommissionen den 18. september 2002 (KOM(2002) 514 endelig).

Udkast til interinstitutionel aftale mellem Europa-Parlamentet, Rådet og Kommissionen om finansieringen af Den Europæiske Unions solidaritetsfond og betingelserne for anvendelse af denne, fremlagt af Kommissionen den 11. september 2002 (KOM(2002) ... endelig).

UNDERSEKTION B5

FORBRUGERBESKYTTELSE, DET INDRE MARKED, INDUSTRI OG TRANSEUROPÆISKE NET SAMT OMRÅDET MED FRIHED, SIKKERHED OG RETFÆRDIGHED

Almindelig oversigt over bevillingerne (2002 og 2001) og gennemførelse (2000)

>TABELPOSITION>

AFSNIT B5-3

DET INDRE MARKED

Kommissionen vil bestræbe sig på at gennemføre denne del af budgettet under hensyntagen til gennemførelsen af 2001-budgettet som angivet nedenfor og om nødvendigt forsøge at forbedre den.

Kommissionen vil senest ved forelæggelsen af det foreløbige forslag til budget for 2003 fremsende gennemførelsesprofilen for denne del af budgettet.

Hvis gennemførelsen pr. 31. august afviger væsentligt fra den forelagte profil eller risikerer at komme til det, skal Kommissionen give budgetmyndigheden meddelelse herom, angive årsagerne til afvigelsen og oplyse, hvilke skridt den agter at tage for at rette op på situationen. Desuden vil Kommissionen fremlægge en ny ajourført gennemførelsesprofil.

Kommissionen vil også undersøge gennemførelsen pr. 31. oktober i forhold til gennemførelsesprofilen og informere budgetmyndigheden om resultatet.

>TABELPOSITION>

KAPITEL B5-3 0 - STRATEGISKE IVÆRKSÆTTELSESFORANSTALTNINGER

B5-3 0 0 Strategisk program for det indre marked

B5-3 0 0 1 Gennemførelse og udvikling af det indre marked

>TABELPOSITION>

>TABELPOSITION>

Denne bevilling er bestemt til at dække udgifterne i forbindelse med aktioner, der bidrager til færdiggørelsen, anvendelsen og udviklingen af det indre marked, herunder især:

- bestræbelser på at bringe EU tættere på borgerne og virksomhederne, herunder videreførelse og intensivering af dialogen med borgerne og virksomhederne gennem foranstaltninger, der skal gøre det indre marked mere effektivt og sikre, at borgerne og virksomhederne i størst muligt omfang har adgang til de rettigheder og muligheder, der er knyttet til åbningen og udvidelsen af det indre marked uden grænser, og får det fulde udbytte heraf, samt gennem foranstaltninger til opfølgning og evaluering af, hvordan borgerne og virksomhederne udøver og udnytter deres rettigheder og muligheder i praksis med henblik på at identificere eventuelle hindringer herfor og gøre det nemmere at fjerne disse hindringer

- gennemførelse og opfølgning af bestemmelserne om offentlige indkøb med henblik på at sikre, at leveringsmarkederne reelt er åbne og fungerer optimalt, herunder oplysning og uddannelse af de forskellige aktører på disse markeder; indførelse og anvendelse af nye teknologier på disse markeders forskellige operationelle områder; løbende tilpasning af love og administrative bestemmelser til udviklingen på disse markeder, især i forbindelse med globaliseringen og eksisterende eller potentielle internationale aftaler

- forbedring af de retlige vilkår for borgerne og virksomhederne gennem sikring af den frie bevægelighed for personer og af borgernes rettigheder

- styrkelse af det administrative samarbejde, forbedring af anvendelsen af lovgivningen om det indre marked medlemsstaterne imellem og støtte til det administrative samarbejde mellem de myndigheder, der skal iværksætte lovgivningen om det indre marked

- samlet gennemgang af bestemmelserne med henblik på nødvendige ændringer og analyse af effektiviteten af de foranstaltninger, der er truffet for at få det indre marked til at fungere efter hensigten, og evaluering af det indre markeds samlede virkning for virksomhederne og økonomien, herunder køb af data og adgang for Kommissionens tjenestegrene til eksterne databaser

- aktioner, der har til formål at sikre færdiggørelsen og forvaltningen af det indre marked, især hvad angår databeskyttelse, intellektuel og industriel ejendomsret, elektronisk handel og kommerciel kommunikation

- styrkelse og udvikling af de finansielle markeder, både hvad angår kapitalmarkedet og markedet for finansielle tjenester for virksomhederne og borgerne, under hensyntagen til indførelsen af euroen og den "nye økonomi"

- forbedring af betalingssystemerne i det indre marked, særlig mellem medlemsstaterne og navnlig i de lande, hvor disse systemer er underudviklede; nedsættelse af omkostningerne og forkortelse af fristerne i forbindelse med disse foranstaltninger under hensyntagen til dimensionen af det indre marked; udvikling af de tekniske aspekter vedrørende indførelse af et eller flere betalingssystemer på grundlag af Kommissionens meddelelser; deltagelse i pilotprojekter, ydelse af startbevillinger og bistand til udvikling af infrastrukturer

- tilpasning af vilkårene for disse markeder, særlig hvad angår overvågning og regulering af de praktiske aspekter af de erhvervsdrivendes aktiviteter og af transaktionerne, under hensyntagen til udviklingen på fællesskabs- og verdensplan, indførelsen af euroen og de nye finansielle instrumenter og udviklingen inden for den "nye økonomi"

- udvikling og styrkelse af de eksterne aspekter af de nugældende direktiver for penge- og finansieringsinstitutter, gensidig anerkendelse af finansielle instrumenter i forhold til tredjelande, internationale forhandlinger og hjælp til tredjelande til indførelse af markedsøkonomi

- fremme af samarbejde, udbygning af samordningen af lovgivningen om selskabsret og støtte til oprettelse af europæiske aktieselskaber og EØFG

- gennemførelse af fællesskabsbestemmelser og internationale bestemmelser om forebyggelse af "hvidvaskning" af kapital, herunder deltagelse i mellemstatslige eller ad hoc-aktioner på dette område; tilskud og andre omkostninger i forbindelse med Kommissionens deltagelse i Den Finansielle Aktionsgruppe vedrørende Hvidvaskning af Penge, der er oprettet under Organisationen for Økonomisk Samarbejde og Udvikling (OECD)

- tilskud med henblik på at støtte projekter af fællesskabsinteresse, som gennemføres af eksterne organer.

- indførelse af en særlig onlineservice (helpdesk), hvortil borgere kan stille spørgsmål om finansielle tjenester (Websted vedrørende det indre marked og finansielle tjenester).

Denne bevilling skal også anvendes til udgifter på det fiskale område og toldområdet i forbindelse med følgende foranstaltninger:

- moms: forenkling og modernisering af momsordningen efter den nye momsstrategi, Kommissionen har vedtaget, og styrkelse af det administrative samarbejde om bekæmpelse af svig med henblik på en mere effektiv udveksling mellem medlemsstaterne

- punktafgifter og miljøafgifter: undersøgelse af skattepolitikken i forbindelse med transport, miljø og energi

- beskatning og e-handel: udvikling og gennemførelse af lovgivning med henblik på at give erhvervslivet sikkerhed i forbindelse med elektroniske levering af tjenesteydelser; analyse af skattepolitikken på det elektroniske erhvervsområde med henblik på at styrke konkurrenceevnen hos det elektroniske netværk (Internet) og software- og edb-tjenester generelt i Europa

- direkte skatter: indbyrdes tilnærmelse og harmonisering af lovgivningen med henblik på at sikre, at det indre marked fungerer efter hensigten, og at der er fri bevægelighed og fri udveksling af tjenesteydelser; undersøgelse af skattepolitikken inden for finansielle tjenesteydelser og produkter med henblik på at styrke integreringen af de finansielle markeder, bl.a. inden for supplerende pension og livsforsikring

- skattepolitikken og politikken vedrørende obligatoriske afgifter: skattepolitikgruppen, der skal fortsætte sin gennemgang af den overordnede strategi på skatteområdet med henblik på at forbedre samordningen af skattepolitikkerne under hensyntagen til Fællesskabets øvrige målsætninger, især af de skattemæssige foranstaltninger, der kan komme i betragtning i forbindelse med ændringen af adfærdskodeksen; økonomisk analyse af skatte- og afgiftssystemer (udvidelse af undersøgelsen af de effektive skattesatser til også at omfatte andre skatter end selskabsskatten)

- forvaltning af toldvæsenets laboratorier (harmonisering af arbejdsmetoderne i toldvæsenets laboratorier i medlemsstaterne)

- oprettelse af en ekstern hjælpetjeneste i forbindelse med toldnetstedet under Generaldirektoratet for Beskatning og Toldunion (DDS-databasen) til besvarelse af brugernes spørgsmål.

- told: bindende tariferingsoplysninger, evaluering af indholdet og terminologisk ajourføring af databasen med bindende tariferingsoplysninger, herunder formidling af de bindende tariferingsoplysninger til operatørerne, opdatering af den europæiske toldfortegnelse over kemiske stoffer (ECICS).

Til gennemførelsen af disse mål dækker bevillingen også udgifter til høringer, undersøgelser, forskellige tilskud, udarbejdelse og fremstilling af kommunikations-, oplysnings- eller uddannelsesmateriale (trykt og audiovisuelt, evalueringer, edb-opfølgning, indsamling og formidling af oplysninger, vejledning og rådgivning af virksomhederne og borgerne).

Under denne konto kan der ikke afholdes administrative udgifter, uanset hvem den begunstigede er.

Eventuelle indtægter genanvendes i henhold til artikel 27 i finansforordningen.

Retsgrundlag

I overensstemmelse med den interinstitutionelle aftale af 6. maj 1999 om budgetdisciplin og forbedring af budgetproceduren skal bevillingerne på denne konto anvendes til at finansiere foranstaltninger, som Kommissionen gennemfører i medfør af sine institutionelle beføjelser.

UNDERSEKTION B7

FORANSTALTNINGER UDADTIL

Alle kontrakter vedrørende eksternt personale, der er dækket over aktionsbevillingerne, bør centraliseres og harmoniseres af en enhed for forvaltning og kontrol af eksterne kontrakter; denne enhed skal være under budgetkommissærens ansvar.

Almindelig oversigt over bevillingerne (2002 og 2001) og gennemførelse (2000)

>TABELPOSITION>

AFSNIT B7-0

FØRTILTRÆDELSESSTRATEGI

KAPITEL B7-0 9 - DEN EUROPÆISKE UNIONS SOLIDARITETSFOND - STATER, SOM HAR INDLEDT TILTRÆDELSESFORHANDLINGER MED EU

B7-0 9 0 Den Europæiske Unions solidaritetsfond - stater, som har indledt tiltrædelsesforhandlinger med EU

>TABELPOSITION>

I denne artikel opføres de bevillinger, der følger af anvendelsen af Den Europæiske Unions solidaritetsfond i tilfælde af natur- og miljøkatastrofer samt teknologiske katastrofer.

Retsgrundlag

Forslag til Rådets forordning om oprettelse af Den Europæiske Unions solidaritetsfond, forelagt af Kommissionen den 18. september 2002 (KOM(2002) 514 endelig).

Udkast til interinstitutionel aftale mellem Europa-Parlamentet, Rådet og Kommissionen om finansieringen af Den Europæiske Unions solidaritetsfond og betingelserne for anvendelse af denne, fremlagt af Kommissionen den 11. september 2002 (KOM(2002) ... endelig).

AFSNIT B7-3

SAMARBEJDE MED UDVIKLINGSLANDENE I ASIEN, LATINAMERIKA, DET SYDLIGE AFRIKA OG SYDAFRIKA

KAPITEL B7-3 0 - SAMARBEJDE MED UDVIKLINGSLANDENE I ASIEN

Et mål, som Kommissionen støtter, ville være, at 35 % af udgifterne i lande omfattet af DAC (Komitéen for Udviklingsbistand)-liste 1, herunder makroøkonomisk bistand med vægt på den sociale sektor, tildeles sociale infrastrukturer, hovedsageligt undervisnings- og sundhedssektoren, idet det anerkendes, at EU-bidraget skal betragtes som en del af den samlede donorstøtte til de sociale sektorer i et givet land, og at en vis grad af fleksibilitet skal være normen.

Kommissionen har givet udtryk for et ønske om for fremtiden at etablere velfunderede basisdata i statistisk henseende og bør honorere denne forpligtelse ved at sikre, at CRIS (Common Relex Information System) bliver operationelt, når det foreløbige forslag til budget (FFB) for 2003 forelægges, og dækker alle geografiske områder. Systemet giver mulighed for sektorklassificering af programmer og projekter i overensstemmelse med DAC- og OECD-nomenklaturen.

Kommissionen skal definere, hvilke yderligere administrative ressourcer den har behov for for at sikre, at den inden november 2002 kan forelægge Europa-Parlamentet en DAC-kompatibel sektorfordeling af forpligtelserne på 2001-budgettet. Når det foreløbige budget forelægges, er Kommissionen under hensyntagen til de yderligere administrative ressourcer, der stilles til rådighed, forpligtet til at forelægge en DAC-kompatibel sektorfordeling af forpligtelser på 2001-budgettet, der er disponible på det tidspunkt.

Kommissionen vil bestræbe sig på at gennemføre denne del af budgettet under hensyntagen til gennemførelsen af 2001-budgettet som angivet nedenfor og om nødvendigt forsøge at forbedre den.

Kommissionen vil senest ved forelæggelsen af det foreløbige forslag til budget for 2003 fremsende gennemførelsesprofilen for denne del af budgettet.

Hvis gennemførelsen pr. 31. august afviger væsentligt fra den forelagte profil eller risikerer at komme til det, skal Kommissionen give budgetmyndigheden meddelelse herom, angive årsagerne til afvigelsen og oplyse, hvilke skridt den agter at tage for at rette op på situationen. Desuden vil Kommissionen fremlægge en ny ajourført gennemførelsesprofil.

Kommissionen vil også undersøge gennemførelsen pr. 31. oktober i forhold til gennemførelsesprofilen og informere budgetmyndigheden om resultatet.

>TABELPOSITION>

B7-3 0 0 Finansielt og fagligt samarbejde med udviklingslandene i Asien

>TABELPOSITION>

>TABELPOSITION>

Denne bevilling er bestemt til at dække udviklingsaktioner vedrørende makroøkonomiske og sektorbestemte problemer i udviklingslande i Asien, særlig i de fattigste af disse lande. Der er fortrinsvis tale om aktioner, som indvirker på den økonomiske struktur og institutionsopbygningen, styrkelsen af det civile samfund, herunder aktioner vedrørende demokratisering, adgang for alle børn, uanset køn, og for kvinder til uddannelse på primær- og sekundærtrinnet, miljø, tropeskove, narkotikabekæmpelse, regionalt samarbejde og forebyggelse af og genopbygning efter katastrofer samt mere udbredt anvendelse af it-teknologi.

Den er ligeledes bestemt til at dække foranstaltninger med sigte på information og uddannelse på områderne, bekæmpelse af diskrimination af kvinder og udnyttelse af børn af begge køn, fremme af forbrugerbeskyttelsespolitikken, narkotikabekæmpelse og bekæmpelse af aids samt demografiske spørgsmål ved hjælp af mere udbredt anvendelse af it-teknologi.

Investeringer i landområder, der pr. tradition bebos af oprindelige folk eller andre lokale samfund, og andre projekter, der i betragtelig grad influerer på disses levevilkår og samfundsform, bør ikke gennemføres, uden at de på forhånd er blevet hørt i videst muligt omfang og har givet deres samtykke.

Et beløb på mindst 10 % af denne bevilling skal anvendes til miljøpolitik som resultat af Agenda 21 vedtaget af De Forenede Nationers Konference om miljø og udvikling i Rio de Janeiro 3.-14. juni 1992, herunder til projekter for vedvarende energi.

Bevillingen er også bestemt til at dække finansieringen af projekter vedrørende gamle pesticidlagre.

Kommissionen offentliggør hvert år en aktivitetsrapport.

Bevillingen dækker ligeledes støtte til fagforeninger, ngo'er og lokale initiativer med henblik på at overvåge indvirkningen af de europæiske investeringer på den nationale økonomi, herunder navnlig adfærdskodekser og sektoraftaler omfattende overholdelse af arbejdsmarkeds-, miljø-, social- og menneskerettighedsnormer.

Den dækker endvidere oprettelse og drift af kontaktpunkter for OECD-retningslinjerne for multinationale virksomheder i EU-delegationerne i de lande, hvor de europæiske virksomheder opererer.

Bevillingerne til Nepal gøres betinget af, at landets myndigheder garanterer, at de ikke vil udvise de tibetanske flygtninge af landet.

Som led i strategierne vedrørende Kommissionens sundhedspolitik og med henblik på at støtte programmer til forbedring af grundlæggende primære sundhedstjenester er der også afsat bevillinger til et program til forebyggelse af gigtfeber.

Denne bevilling skal også dække støtte til ikke-statslige og specialiserede organisationers hjælpeaktioner til fordel for gadebørn, hvis antal hele tiden vokser.

Ligeledes opført under denne artikel er udgifter til synligheds- og oplysningsaktioner og -foranstaltninger af horisontal art inden for rammerne af Den Europæiske Unions samarbejde med udviklingslandene i Asien.

Denne bevilling skal også dække finansiering af mindre lån og kreditter ydet via det uformelle banksystem (efter de retningslinjer, der anvendes af Grameen Bank, og i forbindelse med lignende transaktioner i Bangladesh), som navnlig yder støtte til fremme af kvinders beskæftigelsesmuligheder.

Ligeledes opført under denne artikel er støtte til udvikling af det civile samfund og navnlig støtte til aktiviteter, der gennemføres af ikke-statslige organisationer, som arbejder for og forsvarer sårbare gruppers (kvinder, børn, etniske minoriteter, handicappede osv.) rettigheder.

Fællesskabets bistand ydes ikke til lande eller organisationer, som tilskynder til eller tillader tvungen abort, tvungen sterilisation eller barnemord som middel til at kontrollere befolkningstilvæksten.

Under denne artikel kan der ikke afholdes administrative udgifter, uanset hvem den begunstigede er.

Bevillingerne til fordel for Vietnam og Kina gennemføres på baggrund af behovet for at forbedre menneskerettighederne og demokratiet i disse lande.

Forudsætningen for at disse bevillinger kan anvendes er, at de principper, der ligger til grund for Den Europæiske Unions aktioner, respekteres.

Retsgrundlag

Rådets forordning (EØF) nr. 443/92 af 25. februar 1992 om finansiel og faglig bistand til og økonomisk samarbejde med udviklingslandene i Asien og Latinamerika (EFT L 52 af 27.2.1992, s. 1).

Europa-Parlamentets beslutning af 14. maj 1992 om kvinders og børns situation i udviklingslandene (EFT C 150 af 15.6.1992, s. 268).

Europa-Parlamentets beslutning af 14. maj 1992 om ikke-statslige organisationers rolle i udviklingssamarbejdet (EFT C 150 af 15.6.1992, s. 273).

Europa-Parlamentets beslutning af 18. januar 1996 om menneskehandel (EFT C 32 af 5.2.1996, s. 88).

Rådets forordning (EF) nr. 550/97 af 24. marts 1997 om foranstaltninger på området hiv/aids i udviklingslandene (EFT L 85 af 27.3.1997, s. 1).

Rådets forordning (EF) nr. 1484/97 af 22. juli 1997 om støtte til befolkningspolitik og -programmer i udviklingslandene (EFT L 202 af 30.7.1997, s. 1).

Rådets forordning (EF) nr. 2046/97 af 13. oktober 1997 om Nord-Syd-samarbejde vedrørende bekæmpelse af narkotika og narkotikamisbrug (EFT L 287 af 21.10.1997, s. 1).

Rådets forordning (EF) nr. 2836/98 af 22. december 1998 om integrering af kønsaspektet i udviklingssamarbejdet (EFT L 354 af 30.12.1998, s. 5).

Europa-Parlamentets beslutning af 15. januar 1999 om en adfærdskodeks for europæiske virksomheder i udviklingslandene (EFT C 104 af 14.4.1999, s. 180).

Europa-Parlamentets og Rådets forordning (EF) nr. 2493/2000 af 7. november 2000 om foranstaltninger til fremme af fuld integrering af miljøaspektet i udviklingslandenes udviklingsproces (EFT L 288 af 15.11.2000, s. 1).

Europa-Parlamentets og Rådets forordning (EF) nr. 2494/2000 af 7. november 2000 om foranstaltninger til fremme af bevarelse og bæredygtig forvaltning af tropiske skove og andre skove i udviklingslandene (EFT L 288 af 15.11.2000, s. 6).